section_heading: Nakon 2. svjetskog rata
paragraph_text: Nogometni klub "Sremac" igrao je do 1961. godine u općinskom natjecateljskom rangu na igralištu "Njivice" pored sadašnjeg mjesnog groblja. Godine 1959. mjesni Srbi osnivaju svoj klub Omladinac te dolazi do rivalstva između NK "Sremac" i novog kluba. To rivalstvo često je završavalo nešportskim ispadima i nacionalnom netrpeljivošću te su komunističke vlasti u Vinkovcima ukinule oba kluba te osnovale 1961. godine fuzioniranjem NK "Sremac" i NK "Omladinac" novi klub, NK "Sloga".